สวัสดีค่ะก่อนหน้านี้มีเพศสัมพันธ์แบบไม่ได้ป้องกันเมื่อวันที่8กันยายนช่วงตีหนึ่งและได้รับประทานยาคุมฉุกเฉินในตอนประมาณเก้าโมงเช้า ก่อนหน้านี้ประจำเดือนรอบสิงหาคมคือวันที่28สิงหาคม-1กันยายน หลังรับประทานยาคุมฉุกเฉิน ประจำเดือนล่าสุดมาในวันที่13-18กันยายน คาดว่าน่าจะเป็นผลของยาคุมฉุกเฉิน หลังจากนั้นก็มีเพศสัมพันธ์มาเรื่อยๆแต่มีการใส่ถุงยางอนามัยป้องกันทุกครั้ง แต่ตอนนี้ประจำเดือนยังไม่มาเลยค่ะ เครียดด้วย แต่พยายามออกกำลังกาย ทานอาหารดีๆก็ยังไม่มา ประจำเดือนจะมาไหมคะคุณและควรจะมาเมื่อไหร่ ที่มาช้าเป็นผลของยาคุมฉุกเฉินรึเปล่าคะ
สวัสดีค่ะยาคุมฉุกเฉินจะมีประสิทธิภาพการป้องกันสูงสุดเมื่อทานอย่างถูกวิธี คือ ทานเม็ดแรกภายใน 72 ชม. เม็ดที่สองทานถัดไปอีก 12 ชม. และผลข้างเคียงของการใช้ยาคุมฉุกเฉินที่พบได้บ่อย เช่น คลื่นไส้ วิงเวียน คัดเต้านม ปวดท้อง ประจำเดือนมาแบบคาดการณ์ไม่ได้ อาจมาเร็วหรือช้า กะปริบกะปรอย หรือปริมาณเปลี่ยนไป เป็นต้นจากที่เล่ามา รอบประจำเดือนมาไม่สม่ำเสมอหลังทานยาคุมฉุกเฉิน น่าจะเป็นผลข้างเคียงจากการใช้ยาค่ะ อย่างไรก็ตาม การใช้ถุงยางอนามัยจำเป็นต้องใส่ถุงยางอนามัยถูกวิธีจึงจะช่วยป้องกันการตั้งครรภ์ได้ ดังนั้น หากประจำเดือนขาดไป 7 วัน ควรใช้ที่ตรวจการตั้งครรภ์ทดสอบเบื้องต้นค่ะ